Stuart Baxter

Stuart Baxter (s. 16. elokuuta 1953 Wolverhampton, Englanti, Britannia) on skotlantilainen jalkapallovalmentaja ja entinen pelaaja. Baxter on valmentanut Suomen ja Etelä-Afrikan maajoukkueita sekä Englannin alle 19-vuotiaiden maajoukkuetta ja seurajoukkueita Ruotsissa, Norjassa, Portugalissa, Etelä-Afrikassa, Turkissa ja Intiassa.

 Ura 

Pelaajaurallaan Baxter edusti muun muassa Englannissa Prestonia, Blackpoolia ja Stockportia, Skotlannissa Dundee Unitedia, Ruotsissa Helsingborgia, Landskronaa ja Örebrota, Yhdysvalloissa San Diego Sockersia sekä Australiassa South Melbourne Hellasia.

Valmennusurallaan Baxter on valmentanut aiemmin muun muassa Ruotsissa Landskronaa, Örebrota, Halmstadia ja AIK:ta, Portugalissa Vitóriaa, Japanissa Sanfrecce Hiroshimaa ja Vissel Kobea, Norjassa Lyniä sekä Englannin alle 19-vuotiaiden maajoukkuetta ja Etelä-Afrikan maajoukkuetta.

Baxter johdatti AIK:n Ruotsin-mestaruuteen vuonna 1998 ja Mestarien liigan lohkovaiheeseen vuonna 1999.Madrid on top of Spain and Europe19.1.2006. Uefa. Viitattu 29.1.2008.  Vuosina 2004–2005 hän valmensi Etelä-Afrikan maajoukkuetta, mutta ei onnistunut johdattamaan maata vuoden 2006 MM-kilpailuihin. 

Helsingborgin päävalmentajaksi Baxter nimitettiin kesäkuussa 2006. Hän johdatti joukkueen Ruotsin cupin voittoon vuonna 2006 ja Uefa-cupin lohkovaiheeseen vuonna 2007. Joulukuussa 2007 hän kuitenkin erosi yllättäen tehtävästä. Vaikka Allsvenskan-kausi olikin mennyt kehnosti, oli Helsingborg selvinnyt 32 parhaan joukkoon Uefa-cupissa.Baxter bows out at Helsingborg 7.12.2007. Uefa. Viitattu 29.1.2008.

Baxter valittiin 28. tammikuuta 2008 Suomen maajoukkueen päävalmentajaksi kaksivuotisella sopimuksella.Stuart Baxter Huuhkajien päävalmentajaksi28.1.2008. Suomen Palloliitto. Viitattu 28.1.2008.  Tammikuussa 2009 Baxter allekirjoitti uuden sopimuksen joka jatkaa hänen päävalmentajakauttaan vuoden 2012 Euroopan mestaruuskilpailuihin asti. Stuart Baxter jatkaa Huuhkajien luotsina8.1.2008. Suomen Palloliitto. Viitattu 9.1.2008. 

Elokuussa 2010 uutisoitiin, että Baxter toimisi kaudella 2010–2011 skotlantilaisseura Celticin päävalmentajan Neil Lennonin neuvonantajana. Baxter iloitsee uudesta pestistä Pian uutisen jälkeen Baxter ja Palloliitto kumosivat väitteet Baxterin pestistä. Baxter tyrmää tiedot Celtic-pestistä

Syksyllä 2010 Baxterin asema maajoukkueen peräsimessä joutui kritiikin kohteeksi, kun Suomi hävisi kaikki kolme ensimmäistä EM-karsintaotteluaan. Viimeinen niitti faneille ja medialle oli 1–2-kotitappio Unkarille 12. lokakuuta. Ottelun jälkeisessä tiedotustilaisuudessa Baxter poltti päreensä toimittajille pahemman kerran. Baxter tulistui lehdistötilaisuuden helteessä - katso video! Palloliitto ilmoitti 15. lokakuuta luottavansa edelleen Baxteriin, joka sai jatkaa maajoukkueen peräsimessä vaikka mahdollisuudet EM-kisoihin ovat käytännössä menneet. Baxter saa jatkaa Huuhkajien peräsimessä  Marraskuussa 2010 Palloliitto kuitenkin tiedotti Baxterin siirtyvän konsultin rooliin ja kakkosvalmentaja Olli Huttusen nousevan päävalmentajaksi seuraavaan otteluun.

Toukokuussa 2012 Baxter palasi valmennustehtäviin tehtyään kaksivuotisen sopimuksen Etelä-Afrikan menestyneimmän seuran Kaizer Chiefsin kanssa. Baxterin debyyttikausi seurassa oli menestyksekäs, kun hän luotsasi Kaizer Chiefsin Etelä-Afrikan tuplamestariksi. Hänet valittiin vuoden 2013 Etelä-Afrikan liigan parhaaksi valmentajaksi. Hän jätti joukkueen kesäkuussa 2015Chiefs and Stuart Baxter part ways. Times Live 2.6.2015. ja siirtyi turkkilaisen Gençlerbirliği SK:n valmentajaksiBaxter joins Genclerbirligi. Africanfootball 9.6.2015.. Baxter sai kuitenkin potkut jo elokuussa, kun seura oli hävinnyt hänen johdollaan molemmat pelaamansa liigaottelut.Baxter ve ekibine teşekkürler . Gençlerbirliği SK 25.8.2015..

Tammikuussa 2016 Baxter jatkoi valmennusuraansa Etelä-Afrikassa Supersport Unitedin päävalmentajana.Igesund leaves SuperSport, replaced by Baxter . Enca 27.1.2016. Toukokuussa 2017 Etelä-Afrikan jalkapalloliitto palkkasi Baxterin toistamiseen maajoukkueen päävalmentajaksi. Liiton ja Supersportin tekemän sopimuksen mukaan Baxter jatkaa seuransa päävalmentajana kesään ja Etelä-Afrikan sarjakauden loppuun saakka.Stuart Baxter named South Africa coach for second time BBC Sport 4.5.2017. Viitattu 13.5.2017.  Baxterin johdolla Etelä-Afrikka selvisi neljän vuoden tauon jälkeen Afrikan mestaruuskisoihin 2019. Tie lopputurnauksessa katkesi puolivälierätappioon Nigerialle.calls for Stuart Baxter's head after Bafana Bafana lose to Nigeria Times Live 11.7.2019. Hän jätti tehtävänsä päävalmentajana elokuussa 2019.Molefi Ntseki steps in as Stuart Baxter resigns as South Africa coach BBC Football 9.8.2019.

Kesäkuussa 2020 Baxter teki kaksivuotisen sopimuksen Intian Superliigassa pelaavan Odisha FC:n kanssa.Stuart Baxter appointed as Odisha FC coach Sportstar 19.6.2020. Hän sai potkut tehtävistään helmikuussa 2021 potkut arvosteltuaan erotuomaritoimintaa sanomalla "Varmaan meidän pelaajan olisi pitänyt raiskata joku tai tulla raiskatuksi, jotta olisimme saaneet rangaistuspotkun".Entiselle Huuhkajaluotsille potkut – seurajohdon mitta täyttyi raiskauskommentista, yle.fi, urheilu 2.2.2021, viitattu 3.2.2021ISL: Odisha FC’s coach Stuart Baxter sacked for rape remark Indian Express 3.2.2021

Kesäkuussa 2021 Baxter palasi Kaizer Chiefsin päävalmentajaksi.Official: Chiefs confirm Baxter return  Kickoff 9.6.2021. Hän valmensi joukkuetta Afrikan Mestarien liigan loppuottelussa heinäkuussa 2021. Kaizer Chiefs hävisi finaalin Al-Ahlille 3–0.Egypt's Al Ahly beat Kaizer Chiefs 3-0 to win record tenth African crown|Baxter luotsasi seuran Etelä-Afrikan liigassa viidenneksi. Hän sai potkut toukokuussa 2022.Baxter: Kaizer Chiefs announce coach’s departure Myöhemmin Baxter kertoi potkujen taustalla olleen erimielisyydet seuran johdon kanssa.Ex-Kaizer Chiefs coach Baxter details disagreements with Amakhosi bosses leading to his departure

 Meriitit 

 COSAFA Cup: 2018
 Etelä-Afrikan mestaruus: 2013
 Etelä-Afrikan cup: 2013, 2016, 2017
 Ruotsin mestaruus: 1998
 Ruotsin cup (2): 1999, 2006
 Superettan: 1988
 J. League: 1994
 Etelä-Afrikan liigan vuoden valmentaja: 2013

 Lähteet 

Luokka:Skotlantilaiset jalkapalloilijat
Luokka:Skotlantilaiset jalkapallovalmentajat
Luokka:Vuonna 1953 syntyneet
Luokka:Elävät henkilöt